L'Ajuntament presenta el Programa de Festes 2018 amb novetats com el concert de Rosario Flores
03 de juliol 2018

![](/media/cabhvleo/91img_7203_cuerpo.jpg) 

**

Hui ha tingut lloc la presentació de les festes patronals de Sagunt per part de l'alcalde, Quico Fernández, i de la regidora de Festes, Assumpció Moll. Les festes patronals dels dos nuclis urbans de la ciutat tenen enguany un punt més d'unió: el concert de Rosario Flores. La cantant actuarà el dimarts 31 de juliol en la zona pròxima al centre comercial L’Epicentre com a colofó de les festes de Sagunt i començament de les del Port de Sagunt des de les 23.30 hores. Després del concert, continuarà la música amb les actuacions de Brian Van Andel i Space Elephants.

  
L'alcalde de Sagunt, Quico Fernández, ha aprofitat l'ocasió per a recordar el valor de les festes: “**Anem a presentar** **les festes patronals probablement més extenses, variades i potents de tot el nostre territori valencià. Procurem que hi haja una bona convivència, que hi haja diversió, perquè hi ha temps per a tot i esta col·laboració de les penyes és importantíssima. No solament la col·laboració en el sentit de cada festa patronal sinó també el fet que hi haja unió, sintonia, harmonia, per a nosaltres és important en tots els àmbits de la ciutat**”.

**

**![](/media/fd4ip2wv/92img_7179_c2.jpg)  
** 

Per la seua banda, Assumpció Moll ha anunciat que era la seua primera roda de premsa i també ha volgut agrair el seu treball a l'anterior regidora, Remei Torrent, així com a les penyes i al departament de Festes de l'ajuntament. Moll ha recordat i convidat als veïns a la presentació del llibre de festes que tindrà lloc demà en el Centre Cívic.

  
Les festes patronals organitzades per l'Ajuntament de Sagunt s'estendran des de l'1 fins al 31 de juliol en el nucli urbà de Sagunt i de l'1 al 15 d'agost en el Port de Sagunt. Alguns dels actes que tindran lloc són el Dia del Major, orquestres, festejos taurins, espectacles musicals o el Dia del Xiquet.

  
Els programes complets de les festes es podran consultar en la web municipal i en els llibres i fullets que s'han publicat.

  
![](/media/hmbjirvu/92ros1_cuerpo.jpg)  
  
 

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-presenta-el-programa-de-festes-2018-amb-novetats-com-el-concert-de-rosario-flores/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-presenta-el-programa-de-festes-2018-amb-novetats-com-el-concert-de-rosario-flores/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-presenta-el-programa-de-festes-2018-amb-novetats-com-el-concert-de-rosario-flores/ "Linked In")
*   [](mailto:?body=https://aytosagunto.es/va/actualitat/l-ajuntament-presenta-el-programa-de-festes-2018-amb-novetats-com-el-concert-de-rosario-flores/)